text: Абсурдите с БНТ2 – 29 октомври 2014 - Българска национална телевизия
  Абсурдите с БНТ2 – 29...
  Предаване: Абсурдите с БНТ 2, 29.10.2014
  Четири казуса, в които потребители са в битка с енергиен монополист са представени в "Абсурдите с БНТ2" - "Електрически съдби".
  Първият е колективен иск на Сдружение за правна помощ на потребителите, които успяха да спечелят дело в съда на първа инстанция срещу ЕВН България. Магистратите обявиха 11 от клаузите в Общите условия на договорите с абонатите на ЕВН за неравноправни. От това решение може да се ползва всеки клиент на дружеството.
  Живот без електричество - семейство, което живее в общинско жилище, без ток от три месеца заради неплащане на …3 800 лева. БНТ2 Пловдив сезира и Социалните служби, в резултат на което хората ще получат финансова помощ.
  Третият случай е за пловдивчанин, обвинен в кражба на ток, след като инкасаторите открили електромера му със скъсани пломби. Пловдивчанинът ги съди и печели делото.
  Последният казус е за собственичка на къща, която от 2008 година има договор с ЕВН за присъединяване на новопостроения й дом към електрическата мрежа, но все още живее без ток.